नई दिल्ली:विश्व भर में मशहूर मध्य प्रदेश की पर्यटन नगरी खजुराहो के पांच सितारा होटल रेडिसन में एक शख्स की स्वीमिंग पूल में नहाते वक्त डूबने से मौत हो गई। पुलिस मामले की जांच कर रही है।खजुराहो थाना के एसडीपीओ इसरार मंसूरी ने बताया कि रेडिसन होटल में छतरपुर के व्यवसायी मुकेश जैन की बेटी का विवाह समारोह होना था। मंगलवार सुबह मृतक अनिमेश जैन (20) इसी शादी समारोह में शरीक होने आया था।वह अपने चार दोस्तों के साथ स्वीमिंग पूल में नहा रहा था कि गहराई में डुबकी लगाने से डूब गया। जब तक बचाव दल के लोग उसे बाहर निकाल पाते उसकी मौत हो चुकी थी।